stanford-oval/wikipedia huggingface dataset:
แสงจากพ่อ
รายชื่อนักแสดง

ชินวุฒ อินทรคูสิน รับบท ปกป้อง
ชายอายุ 30-35 ปี ทหารหน่วย EOD มีนิสัยชอบความท้าทาย รักความตื่นเต้น สุขุม เยือกเย็น ชอบมอเตอร์ไซค์ รักความยุติธรรม กล้าหาญ เชื่อมั่นในอุดมการณ์ เป็นคนทำมากกว่าพูด มีพ่อเป็นตำรวจตระเวนชายแดนที่เสียชีวิตในหน้าที่
ภูวดล เวชวงศา รับบท ปกปักษ์
ชายอายุ 25-28 ปี น้องชายของปกป้อง เป็นทหารหน่วย EOD ตามพี่ เลือดร้อนใจเร็ว บางครั้งมือไวเท่าความคิด รักความถูกต้อง สนุกสนานเฮฮา บ้าระห่ำ ยึดมั่นในอุดมการณ์
ชลัฏ ณ สงขลา รับบท หมวดพิภพ
ชายอายุ 40-45 ปี ไต่เต้าจากทหารชั้นประทวน ใจเย็น รอบคอบ มีความเป็นผู้นำสูง
วันชนะ สวัสดี รับบท ปราบ
ชาย อายุประมาณ 45-50 ปี เป็นทหาร รักและดูแลครอบครัว มีความเคารพ หวงแหน ปกป้องชาติ ศาสนา พระมหากษัตริย์ ที่มีความมุ่งมั่น มีอุดมการณ์ ตั้งตนเป็นคนดี และพยายามอบรมสั่งสอนปลูกฝังลูกขายทั้งสองให้เป็นคนดี เดินตามรอยในหลวง ร.9
สุปราณี เจริญผล รับบท ปราย
หญิง อายุ 40-45 ปี มีอาชีพเป็นชาวสวนและแม่บ้าน ร่างกายไม่แข็งแรง เป็นโรคหัวใจ แต่เข็มแข็ง หนักแน่น เสียสละ กล้าหาญไม่แพ้ชายอกสามศอก
อนุธิดา อิ่มทรัพย์ รับบท ส้มจี๊ด
หญิง อายุ 25-28 ปี พนักงานออฟฟิศ เบื่องาน แต่ต้องทำเพราะไม่มีทางเลือก ไม่มีจุดมุ่งหมายในชีวิต ล่องลอยไปวันๆ แต่ได้รับแรงบันดาลใจจากการเสียสละชีวิตของปกปักษ์และปกป้อง ทำให้เกิดพลังและแรงใจที่จะทำหน้าที่ของตัวเองให้ดีและช่วยเหลือผู้อื่น
ข้อมูลการออกอากาศ

| ชื่อละคร | นักแสดง | วันที่ออกอากาศวันแรก | จำนวนตอน |
| --- | --- | --- | --- |
| แสงหลังฝน | ศิรพันธ์ วัฒนจินดา ปฏิภาณ ปฐวีกานต์ ดารณีนุช ปสุตนาวิน ภูมิแผ่นดิน ฤาชา ปนัดดา โกมารทัต ณัชพล รัตนมงคล พงษ์นารถ วันศิริ | 25 กันยายน พ.ศ. 2560 | 1 ตอน |
| แสงในม่านหมอก | ลลนา ก้องธรนินทร์ อนุสรณ์ มณีเทศ รอง เค้ามูลคดี | 26 กันยายน พ.ศ. 2560 | 1 ตอน |
| จุดสุดแสง | วรเวช ดานุวงศ์ ภัชธร ธนวัฒน์ ชานน ริกุลสุรกาน จิราวัฒน์ วชิรศรัณย์ภัทร ปวีณา ชารีฟสกุล | 27 กันยายน พ.ศ. 2560 | 1 ตอน |
| เทียนไม่สิ้นแสง | ชินวุฒ อินทรคูสิน ภูวดล เวชวงศา ชลัฏ ณ สงขลา วันชนะ สวัสดี สุปราณี เจริญผล อนุธิดา อิ่มทรัพย์ | 28 กันยายน พ.ศ. 2560 | 1 ตอน |
เพลงประกอบละคร

เพลง แสงจากพ่อ (เพลงประกอบซีรีส์ชุด แสงจากพ่อ) เป็นเพลงหลักของละครชุดเรื่องนี้ ขับร้องโดย  สงกรานต์ รังสรรค์, พงษ์ วงพัทลุง, แซ็ค ชุมแพ, ฟิล์ม บงกช
เพลง แสงหลังฝน (เพลงประกอบซีรีส์ชุด แสงจากพ่อ เรื่อง แสงหลังฝน) ขับร้องโดย พชรมน นภัสธนาเกียรติ
เพลง แสงในม่านหมอก (เพลงประกอบซีรีส์ชุด แสงจากพ่อ เรื่อง แสงในม่านหมอก) ขับร้องโดย พิเชษฐ์ บัวขำ
เพลง จุดสุดแสง (เพลงประกอบซีรีส์ชุด แสงจากพ่อ เรื่อง จุดสุดแสง) ขับร้องโดย Six Zechariah
เพลง เทียนไม่สิ้นแสง (เพลงประกอบซีรีส์ชุด แสงจากพ่อ เรื่อง เทียนไม่สิ้นแสง) ขับร้องโดย ชินวุฒ อินทรคูสิน
แหล่งข้อมูลอื่น

แสงจากพ่อ ที่สยามโซน
ซีรีส์ชุด แสงจากพ่อ : thaipbs
ซีรีส์ชุด แสงจากพ่อ : linetv เก็บถาวร 2020-09-29 ที่ เวย์แบ็กแมชชีน
เรื่องย่อแสงจากพ่อ ตอน แสงหลังฝน : mgronline.com
เรื่องย่อแสงจากพ่อ ตอน แสงในม่านหมอก : mgronline.com
เรื่องย่อแสงจากพ่อ ตอน จุดสุดแสง : mgronline.com
เรื่องย่อแสงจากพ่อ ตอน เทียนไม่สิ้นแสง : mgronline.com
ราชรัตน์

| ราชรัตน์ |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Angiosperms
ชั้น:: Rosids
อันดับ:: Myrtales
วงศ์:: Myrtaceae
สกุล:: Syzygium
สปีชีส์:: Syzygium sirindhorniae
ชื่อทวินาม
Syzygium sirindhorniae Chantar., Suksathan & Wongnak

ราชรัตน์ (ชื่อวิทยาศาสตร์: Syzygium sirindhorniae Chantar., Suksathan & Wongnak) เป็นพรรณไม้ชนิดใหม่ของโลกในวงศ์ชมพู่ (Myrtaceae) ค้นพบในปี พ.ศ. 2559  ที่มีอยู่แห่งเดียวในโลก จัดเป็นพืชถิ่นเดียวของไทย สำรวจพบบนภูเขาสูงกว่า 1,700 เมตร จากระดับน้ำทะเล ในจังหวัดเชียงใหม่ จัดเป็นพืชหายาก (rare plants) และเป็นพืชถิ่นเดียว (endemic plants) ของประเทศไทย ค้นพบโดย ดร.ปิยเกษตร สุขสถาน รักษาการ รองผู้อำนวยการ องค์การสวนพฤกษศาสตร์ (ในขณะสำรวจพบ) และนายเมธี วงศ์หนัก นักพฤกษภูมิศาสตร์ องค์การสวนพฤกษศาสตร์ (อ.ส.พ.)และได้ความร่วมมือจาก ศ.ดร.ประนอม จันทรโณทัย ผู้เชี่ยวชาญพืชวงศ์ชมพู่ ภาควิชาชีววิทยา คณะวิทยาศาสตร์ มหาวิทยาลัยขอนแก่น เป็นผู้ตรวจสอบและร่วมตีพิมพ์เป็นพรรณไม้ชนิดใหม่ของโลก เพื่อเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยทรงพระกรุณาโปรดเกล้าฯ พระราชทานชื่อเรียกพรรณไม้ในภาษาไทยว่า "ราชรัตน์"
ลักษณะทางพฤกษศาสตร์

เป็นพืชหายากถิ่นเดียว มีลักษณะเป็นไม้พุ่มกึ่งไม้ต้นขนาดเล็ก
ใบ เรียงตรงข้ามสลับตั้งฉาก  รูปไข่แกมหอก เนื้อใบหนาแข็ง เส้นใบเด่นชัด
ช่อดอก ออกเป็นกระจุกที่ปลายยอด 5 - 17 ดอก แต่ละดอกมีเกสรเพศผู้จำนวนมาก
เกสรเพศผู้ มีจำนวนมากทำให้เมื่อดอกบานพร้อมกันจะสวยงามมากมีลักษณะคล้ายพู่ไหมสีขาว ที่ถูกมัดรวมเข้าด้วยกันเป็นรูปครึ่งทรงกลม มีเส้นผ่าศูนย์กลางราว 20 เซนติเมตร
ผล ทรงกลมมีเปลือกหนา เมื่อสุกมีสีม่วงแต่รับประทานไม่ได้เพราะไม่มีเนื้อนุ่มเหมือนชมพู่ทั่วไป
การตีพิมพ์ในวารสารเพื่อยืนยันพันธุ์พืชชนิดใหม่ที่พบ

ได้ตีพิมพ์ในวารสาร Phytotaxa ฉบับที่ 289(2) ในเดือนธันวาคม 2559  การตีพิมพ์ในวารสารเพื่อยืนยัน พืชพันธุ์ใหม่ของโลก เพื่อนำไปใช้ใน การอ้างอิงในด้านอนุกรมวิธานพืช ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวิธานต่อไป ข้อมูลที่ศึกษาสามารถเกิดประโยชน์ต่อหน่วยงานอื่นในประเทศและสร้างชื่อเสียงให้กับประเทศไทยโดยมีส่วนร่วมในการจัดทำข้อมูลพรรณพฤกษชาติแห่งประเทศไทยของพืช วงศ์ชมพู่ (Myrtaceae) ปัจจุบันองค์การสวนพฤกษศาสตร์ กำลังเร่งดำเนินการศึกษาวิธีการเพาะขยายพันธุ์พืชหายากถิ่นเดียวชนิดนี้ไว้ เพื่อการอนุรักษ์ให้คงอยู่อย่างยั่งยืน ดำรงไว้ซึ่งความหลากหลายทางชีวภาพของประเทศสืบไป
อำเภอวังสะพุง

| อำเภอวังสะพุง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Wang Saphung
สนามกีฬาอำเภอวังสะพุง
คำขวัญ: วังสะพุงแดนเกจิอาจารย์ ต้นตำนานเมืองเซไล เสมาหินทรายเลื่องชื่อ นามระบือศูนย์ศิลป์สิรินธร
แผนที่จังหวัดเลย เน้นอำเภอวังสะพุง
พิกัด: 17°18′6″N 101°46′6″E﻿ / ﻿17.30167°N 101.76833°E﻿ / 17.30167; 101.76833
ประเทศ:  ไทย
จังหวัด: เลย
พื้นที่
 • ทั้งหมด: 1,145.0 ตร.กม. (442.1 ตร.ไมล์)
ประชากร (2564)
 • ทั้งหมด: 111,116 คน
 • ความหนาแน่น: 97.05 คน/ตร.กม. (251.4 คน/ตร.ไมล์)
รหัสไปรษณีย์ : 42130
รหัสภูมิศาสตร์: 4209
ที่ตั้งที่ว่าการ: ที่ว่าการอำเภอวังสะพุง ถนนทางหลวงแผ่นดินหมายเลข 2016 ตำบลวังสะพุง อำเภอวังสะพุง จังหวัดเลย 42130
 ส่วนหนึ่งของสารานุกรมประเทศไทย
สัตว์ป่าในเขตรักษาพันธุ์สัตว์ป่าภูหลวง ตั้งอยู่ในบริเวณท้องที่อำเภอวังสะพุง อำเภอภูเรือ อำเภอด่านซ้าย และอำเภอภูหลวง
วังสะพุง เป็นอำเภอในจังหวัดเลย
ศูนย์ศิลป์สิรินธร เป็นชื่อที่ได้รับพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในบริเวณโรงเรียนศรีสงครามวิทยา
ที่ตั้งและอาณาเขต

อำเภอวังสะพุงมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอเมืองเลย
ทิศตะวันออก ติดต่อกับอำเภอเอราวัณ
ทิศใต้ ติดต่อกับอำเภอผาขาว อำเภอหนองหิน และอำเภอภูหลวง
ทิศตะวันตก ติดต่อกับอำเภอด่านซ้ายและอำเภอภูเรือ
ประวัติ

ท่านเจ้าพระยาศรีสงคราม รณฤทธิ์ (เจ้าพ่อศรีสงคราม) ได้เดินทางมากับนายโส เดินทางขึ้นตแม่น้ำเลยไป จนมาถึงวังน้ำวนจึงได้หยุดพัก และที่ตรงวังน้ำวนนั้นมีต้นสะพุงต้นหนึ่งใหญ่ประมาณ 7 คน กางแขนโอบรอบได้พอดี ตรงที่มีต้นสะพุงต้นใหญ่อยู่นั้น ปัจจุบันนี้คือเป็นที่ตั้งของวัดศรีชมชื่น ท่านเจ้าพระยาศรีสงคราม รณฤทธิ์ ได้ปรึกษากับนายพรานโสว่าตรงนี้ร่มรื่นดี สมควรจะตั้งหลักแหล่งอยู่ตรงนี้ เพราะว่าตามที่เดินผ่านมาแรมวัน แรมคืน แรมเดือนนั้นไม่เห็นตรงไหนที่จะร่มรื่นน่าอยู่เหมือนกับที่ต้นสะพุงใหญ่อยู่ ทั้งสองท่านก็ลงความเห็นกันว่าเหมาะสมที่จะตั้งเป็นบ้านเมืองได้ ก็ได้มาตั้งหลักฐานอยู่ที่ศาลเจ้าพ่อศรีสงคราม ชื่อของบ้านวังสะพุงได้มีคำบอกเล่าสืบกันมาว่าเป็นการรวมกันของคำว่า "วัง" รวมกับคำว่า "สะพุง" ซึ่งเป็นชื่อของต้นไม้ใหญ่ต้นหนึ่งที่ขึ้นอยู่ใกล้บริเวณวังน้ำวนนั้นจึงเรียกว่า "บ้านวังสะพุง"
วังสะพุงเดิมแบ่งการปกครองออกเป็น 2 แขวงโดยยึดถือลำน้ำปวนเป็นเส้นแบ่งเขต ทางฝั่งตะวันตกของลำน้ำปวนขึ้นอยู่กับเมืองหล่มศักดิ์ ในมณฑลพิษณุโลก ส่วนฝั่งตะวันออกของลำน้ำปวนขึ้นอยู่กับเมืองกมุทธาไสย ต่อมาปรากฏว่าแขวงทั้งสองมีพลเมืองหนาแน่นขึ้น ในปี พ.ศ. 2440 ทางราชการจึงได้ยกฐานะขึ้นเป็นอำเภอมีชื่อว่า "อำเภอวังสะพุง" โดยให้อยู่ในความปกครองของเมืองหล่มสัก ต่อมาในปี พ.ศ. 2450 ได้มีการจัดแบ่งเขตการปกครองใหม่ อำเภอวังสะพุง จึงถูกโอนมาขึ้นอยู่ในความปกครองของจังหวัดเลย จนถึงปัจจุบัน
การแบ่งเขตการปกครอง > การปกครองส่วนภูมิภาค

อำเภอวังสะพุงแบ่งเขตการปกครองย่อยออกเป็น 10 ตำบล 144 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | วังสะพุง |  | (Wang Saphung) |  | 14 หมู่บ้าน |  |  |  | 6. | ผาน้อย |  | (Pha Noi) |  | 21 หมู่บ้าน |  |
| 2. | ทรายขาว |  | (Sai Khao) |  | 20 หมู่บ้าน |  |  |  | 7. | ผาบิ้ง |  | (Pha Bing) |  | 6 หมู่บ้าน |  |
| 3. | หนองหญ้าปล้อง |  | (Nong Ya Plong) |  | 20 หมู่บ้าน |  |  |  | 8. | เขาหลวง |  | (Khao Luang) |  | 13 หมู่บ้าน |  |
| 4. | หนองงิ้ว |  | (Nong Ngio) |  | 9 หมู่บ้าน |  |  |  | 9. | โคกขมิ้น |  | (Khok Khamin) |  | 20 หมู่บ้าน |  |
| 5. | ปากปวน |  | (Pak Puan) |  | 12 หมู่บ้าน |  |  |  | 10. | ศรีสงคราม |  | (Si Songkhram) |  | 11 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอวังสะพุงประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลเมืองวังสะพุง ครอบคลุมพื้นที่บางส่วนของตำบลวังสะพุงและตำบลศรีสงคราม
เทศบาลตำบลปากปวน ครอบคลุมพื้นที่ตำบลปากปวนทั้งตำบล
เทศบาลตำบลศรีสงคราม ครอบคลุมพื้นที่ตำบลศรีสงคราม (นอกเขตเทศบาลเมืองวังสะพุง)
องค์การบริหารส่วนตำบลวังสะพุง ครอบคลุมพื้นที่ตำบลวังสะพุง (นอกเขตเทศบาลเมืองวังสะพุง)
องค์การบริหารส่วนตำบลทรายขาว ครอบคลุมพื้นที่ตำบลทรายขาวทั้งตำบล
องค์การบริหารส่วนตำบลหนองหญ้าปล้อง ครอบคลุมพื้นที่ตำบลหนองหญ้าปล้องทั้งตำบล
องค์การบริหารส่วนตำบลหนองงิ้ว ครอบคลุมพื้นที่ตำบลหนองงิ้วทั้งตำบล
องค์การบริหารส่วนตำบลผาน้อย ครอบคลุมพื้นที่ตำบลผาน้อยทั้งตำบล
องค์การบริหารส่วนตำบลผาบิ้ง ครอบคลุมพื้นที่ตำบลผาบิ้งทั้งตำบล
องค์การบริหารส่วนตำบลเขาหลวง ครอบคลุมพื้นที่ตำบลเขาหลวงทั้งตำบล
องค์การบริหารส่วนตำบลโคกขมิ้น ครอบคลุมพื้นที่ตำบลโคกขมิ้นทั้งตำบล
ทำเนียบรายนามนายอำเภอวังสะพุง

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | หลวงราชภักดี (พิกุล) | 2441-2442 |
| 2 | หลวงภักดีณรงค์ (ท่า) | 2442-2443 |
| 3 | หลวงภักดีอักษร (เทียม) | 2443-2445 |
| 4 | ขุนพิพัฒนกิจนุศาสตร์ (บัวรส) | 2445-2448 |
| 5 | หลวงพินิจอักษร (เทียม) | 2448-2450 |
| 6 | ขุนพิพัฒนสพุงเขต (คำพัน มงคลวัฒน์) | 2450-2457 |
| 7 | หลวงบรรหารอรรถคดี | 2457-2460 |
| 8 | หลวงวิจิตรคุณสาร (โต๊ะ  พลวิเศษ) | 2460-2465 |
| 9 | นายถวิล  เจียรมานพ | 2465-2466 |
| 10 | หลวงพิศาลสารกิจ | 2466-2469 |
| 11 | หลวงภูมิพิริการ | 2470-2476 |
| 12 | นายทิพย์ กฤษมานิต | 2476-2481 |
| 13 | ขุนอารักษ์ ธุระราษฎร์(กำปั่น เณรโต) | 2481-2482 |
| 14 | นายประสาน  วสุวัติ | 2482-2486 |
| 15 | นายแคล้ว       โกศลวรรธนะ | 2486-2488 |
| 16 | นายสุเทพ       สุธรรมมา | 2488-2489 |
| 17 | นายประยูร     จามิกร | 2489-2489 |
| 18 | ขุนพระยาประสาท  (แก้วทองพัสสา) | 2490-2490 |
| 19 | นายบุญชัย      สอนอิ่มศาสตร์ | 2491-2495 |
| 20 | นายเชาว์       พงศ์ประดิษฐ์ | 2495-2496 |
| 21 | นายคม        จันทบาตร | 2496-2497 |
| 22 | นายพิชัย       ศรีอุทัย | 2497-2499 |
| 23 | นายต่วน       ไกรศรีวรรธนะ | 2499-2501 |
| 24 | นายประเสริฐ      รัตนารมย์ | 2501-2502 |
| 25 | ร.ต.ต.สุข       ศรีเพ็ญ | 2502-2508 |
| 26 | นายสุริยัน       ตันตวสี | 2508-2510 |
| 27 | นายฤทัย       ชิวรัตน์ | 2510-2512 |
| 28 | นายอภัย       หล้าสุวงษ์ | 2512-2514 |
| 29 | พ.ต.สีห์พนม     วรสาร | 2514-2517 |
| 30 | นายกวี        บำเพ็ญบุตร | 2517-2518 |
| 31 | นายพิชัย       ยุวนิช | 2518-2519 |
| 32 | ร.ต.ไมตรี       บุญณะ | 2519-2521 |
| 33 | นายวีรเทพ      หาญณรงค์ | 2521-2523 |
| 34 | นายประสพ      สุจริตจันทร์ | 2523-2527 |
| 35 | นายจีรศักดิ์      เกษียนบุตร | 2527-2531 |
| 36 | ร.อ.คุณมี       รัตนปริญญา | 2531-2532 |
| 37 | นายธวัช       เสถียรนาม | 2532-2535 |
| 38 | นายวิชา       ทัพธง | 2535-2539 |
| 39 | นายชีวิต       แก้ววัฒนะ | 2539-2542 |
| 40 | นายสมศักดิ์      นันทศักดิ์ศิริ | 2542-2543 |
| 41 | นายเทพ       บูรมิ | 2543-2547 |
| 42 | นายเริงชัย      ไชยวัฒน์ | 2547-2550 |
| 43 | นายเสน่ห์       นนทะโชติ | 2550-2554 |
| 44 | นายธนพล       จันทรนิมิ | 2554- 2554 |

| 45 | นายโสภณ  สุวรรณรัตน์ | 2554 - 2558 |
| 46 | นายวิสา  ยัญญลกษณ์ | 2558 - 2559 |
| 47 | นายอนุพงศ์  คำภูแก้ว | 2559 - ปัจจุบัน |
คณะวิทยาการสุขภาพและการกีฬา มหาวิทยาลัยทักษิณ

| --- | --- |

ที่ตั้ง: ตำบลบ้านพร้าว อำเภอป่าพยอม จังหวัดพัทลุง
เว็บไซต์: tsu.ac.th
คณะวิทยาการสุขภาพและการกีฬา มหาวิทยาลัยทักษิณ วิทยาเขตพัทลุง ที่ตั้ง 222 หมู่ที่ 2 ตำบลบ้านพร้าว อำเภอป่าพะยอม จังหวัดพัทลุง
ประวัติ

คณะวิทยาการสุขภาพและการกีฬา เป็นหน่วยงานที่จัดตั้งขึ้น ตามแผนแม่บทการพัฒนามหาวิทยาลัยทักษิณ สืบเนื่องจาก มหาวิทยาลัยศรีนครินทรวิโรฒ ภาคใต้ (สงขลา)ได้รับ การยกฐานะและสถาปนาเป็นมหาวิทยาลัยทักษิณ เมื่อวันที่ 1 พฤศจิกายน 2539 จึงมี การปรับเปลี่ยนโครงสร้างหน่วยงานบางหน่วยงานเพื่อความเหมาะสม และมีนโยบายและแผนงานการจัดตั้งหน่วยงานใหม่ระดับคณะ / สถาบัน / สำนักขึ้น เพื่อเป็นการพัฒนาและการขยายงานไปยังพื้นที่จังหวัดพัทลุง คณะวิทยาการสุขภาพและการกีฬา ได้รับบรรจุเข้าแผนการพัฒนามหาวิทยาลัยทักษิณ เขตพื้นที่จังหวัดพัทลุง
คณะวิทยาการสุขภาพและการกีฬา เริ่มดำเนินการเตรียมการจัดตั้งคณะฯ ตั้งแต่ ปี พ.ศ. 2540 และสามารถเปิดดำเนินการผลิตบัณฑิตหลักสูตรแรก คือ วท.บ. สาธารณสุขศาสตร์ ในปีการศึกษา 2542 ภายใต้ชื่อหน่วยงาน “โครงการจัดตั้งคณะวิทยาการสุขภาพและการกีฬา” โดยเป็นโครงการร่วมผลิตบัณฑิตสาขาสาธารณสุขศาสตร์ ร่วมกับวิทยาลัยการสาธารณสุขสิรินธร จังหวัดตรัง หลักสูตรต่อมาที่เปิดสอนคือ วท.บ. สุขศาสตร์อุตสาหกรรมและความปลอดภัย และหลักสูตร วท.บ.วิทยาศาสตร์การกีฬา พท.บ.แพทย์แผนไทย ตามลำดับ รวมทั้งการเตรียมการผลิตบัณฑิตระดับบัณฑิตศึกษา ซึ่งจะสามารถเปิดสอนได้ในปีการศึกษา 2548 เป็นต้นไป
คณะวิทยาการสุขภาพและการกีฬา ได้รับอนุมัติจากสภามหาวิทยาลัยทักษิณ ให้เป็นหน่วยงานใหม่ระดับคณะฯ ตั้งแต่วันที่ 2 สิงหาคม 2546
สัญลักษณ์ประจำคณะ

สีประจำคณะ ได้แก่ สีชมพู
ดอกไม้ประจำคณะ ได้แก่ " ดอกราชาวดี"
หลักสูตร

ส.บ. สาธารณสุขชุมชน
วท.บ. อาชีวอนามัยและความปลอดภัย
วท.บ. วิทยาศาสตร์การกีฬา
พท.บ. การแพทย์แผนไทย
สาธารณสุขศาสตรมหาบัณฑิต
ปรัชญาดุษฎีบัณฑิต (วิทยาศาสตร์สุขภาพ)
แหล่งข้อมูลอื่น

คณะวิทยาการสุขภาพและการกีฬา เก็บถาวร 2008-06-27 ที่ เวย์แบ็กแมชชีน
มหาวิทยาลัยทักษิณ
| ด ค กมหาวิทยาลัยทักษิณ |
| --- | --- | --- |
| วิทยาเขต | วิทยาเขตสงขลา  ·  วิทยาเขตพัทลุง |  |
| คณะ | เทคโนโลยีและการพัฒนาชุมชน  ·  นิติศาสตร์  ·  มนุษยศาสตร์และสังคมศาสตร์  ·  วิทยาการสุขภาพและการกีฬา  ·  วิทยาศาสตร์  ·  ศิลปกรรมศาสตร์  ·  ศึกษาศาสตร์  ·  เศรษฐศาสตร์และบริหารธุรกิจ  ·  วิศวกรรมศาสตร์  ·  พยาบาลศาสตร์  ·  อุตสาหกรรมเกษตรและชีวภาพ |  |
| วิทยาลัย | ภูมิปัญญาชุมชน · การจัดการเพื่อการพัฒนา · นานาชาติ · บัณฑิตวิทยาลัย |  |
| โครงการจัดตั้ง | ทันตแพทยศาสตร์ · แพทยศาสตร์ · เภสัชศาสตร์ · รัฐศาสตร์ · สถาปัตยกรรมศาสตร์ |  |
| สถาบัน | สถาบันทักษิณคดีศึกษา · สถาบันปฏิบัติการชุมชนเพื่อการศึกษาแบบบูรณาการ |  |
| โรงเรียน | โรงเรียนนานาชาติแฟร์วิว (ประเทศไทย) · โรงเรียนสาธิตมหาวิทยาลัยทักษิณ · โรงเรียนป่าพยอมพิทยาคม โครงการ วมว. คณะวิทยาศาสตร์ มหาวิทยาลัยทักษิณ |  |
| กิจกรรม | งานเทางามสัมพันธ์ |  |
หมวดหมู่ • โครงการ • สถานีย่อย
| ด ค กรายชื่อโรงเรียนการแพทย์แผนไทยในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • รามคำแหง • สุโขทัยธรรมาธิราช |  |
| สถาบันอุดมศึกษา  ในกำกับของรัฐ | ทักษิณ • ธรรมศาสตร์ • บูรพา • พะเยา • มหิดล • แม่ฟ้าหลวง • สงขลานครินทร์ |  |
| มหาวิทยาลัยราชภัฏ | เชียงราย • บ้านสมเด็จเจ้าพระยา • หมู่บ้านจอมบึง • สวนสุนันทา • สุรินทร์ • อุดรธานี • อุบลราชธานี |  |
| มหาวิทยาลัย  เทคโนโลยีราชมงคล | ธัญบุรี • ศรีวิชัย • อีสาน |  |
| สถาบันอุดมศึกษาเอกชน | รังสิต |  |
| วิทยาลัยในสังกัด คณะสาธารณสุขศาสตร์และสหเวชศาสตร์ สถาบันพระบรมราชชนก | วิทยาลัยการสาธารณสุขสิรินธร (ชลบุรี) • วิทยาลัยการสาธารณสุขสิรินธร (พิษณุโลก) • วิทยาลัยการสาธารณสุขสิรินธร (ยะลา) |  |
รายชื่อ • หมวดหมู่ • โครงการ • สถานีย่อย
พระนามสิรินธร

| พระนามสิรินธร |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Rosales
วงศ์:: Rosaceae
สกุล:: Rosa
สปีชีส์:: Rosa Hybrid
ชื่อทวินาม
Rosa hybrid Princess Maha Chakri Sirindhorn

พระนามสิรินธร (ชื่อวิทยาศาสตร์: Rosa Hybrid Princess Maha Chakri Sirindhorn  เป็นพรรณไม้ในวงศ์กุหลาบ ที่เกิดจากการติดตาจนกลายเป็นกุหลาบสายพันธุ์ใหม่ มีดอกสีชมพูเหลือบเหลือง ซึ่งเป็นกุหลาบจากการกลายพันธุ์จากสายพันธุ์ ชื่อ Madras ของบริษัทที่ผลิตกุหลาบที่ใหญ่ที่สุดในอเมริกา คือ บริษัท แจ็คสันแอนด์เพอร์กินส์ จำกัด
ประวัติ

พระนามสิรินธร ค้นพบโดย นายจีระ ดวงพัตรา แห่งไร่จีระโรสเนิสเซอรี่ ตำบลหนองเหียง อำเภอพนัสนิคม จังหวัดชลบุรี ได้ทำการสั่งกุหลาบ Mardrasเข้ามาปลูกได้ประมาณ 2-3 เดือน พบว่าเกิดกลายพันธุ์ในต้นเดียวกัน และเมื่อติดตาใหม่จนแน่ใจว่าเป็นสายพันธุ์ใหม่ จึงได้ขอชื่อพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อันเป็นที่มาของชื่อ กุหลาบสายพันธุ์ "พระนามสิรินธร" นี้ โดยกุหลาบชนิดนี้นับได้ว่าเป็นกุหลาบสายพันธุ์ที่โดดเด่นที่สุด เพราะเป็นกุหลาบไม้พุ่มขนาดกลางชนิดดอกโต (Bush - Rose) กลีบดอกซ้อนแน่น ดอกมีสีชมพูเหลือบเหลือง มีความสวยงามโดดเด่นเหนือกว่ากุหลาบสายพันธุ์อื่นๆ
ลักษณะทางพฤกษศาสตร์

กุหลาบ "พระนามสิรินธร" เป็นพรรณไม้ประเภทไม้พุ่มขนาดกลาง และจะมีความสูงอยู่ที่ประมาณ 70 เซนติเมตร  ลักษณะของลำต้นมีสีน้ำตาลและมีหนามแหลม  ส่วนของใบเป็นใบประกอบแบบขนนกปลายคี่ ใบย่อยรูปรี ออกเวียนสลับกัน มีปลายใบแหลมและโคนใบสอบ ขอบใบจักเป็นแบบฟันเลื่อย  มีดอกออกเป็นดอกเดี่ยว ออกที่ปลายกิ่ง สีของดอกกุหลาบมีสีชมพูอมเหลือง กลีบรองดอกเป็นรูปถ้วย สีเขียว ปลายแยกเป็น 5 แฉก ดอกบาน จะมีเส้นผ่าศูนย์กลางประมาณ 14 - 15 เซนติเมตร มีกลิ่นหอม จะออกดอกตลอดปี
ลักษณะดินที่ปลูก: เป็นดินร่วนที่ระบายน้ำได้ดี
ความต้องการแสงแดด: ตลอดวัน
ความต้องการน้ำ: รดน้ำแบบปานกลาง
การขยายพันธุ์: ปักชำ ตอนกิ่ง และติดตา
ความหลากหลายทางชีวภาพ

เมื่อสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มีพระมหากรุณาธิคุณพระราชทานพระราชานุญาตจึงได้จดทะเบียนไว้มีชื่อภาษาอังกฤษว่า "Princess Maha Chakri Sirindhorn" และการค้นพบครั้งนี้อาจยังมีส่วนร่วมในการจัดทำเป็นข้อมูลพรรณพฤกษชาติแห่งประเทศไทยของพืชวงศ์กุหลาบ (Rosaceae)ในอนาคตอันใกล้และพืชในวงศ์กุหลาบทั้งหมดเพื่อเป็นฐานข้อมูลพรรณไม้ในราชอาณาจักรไทย และจากข้อมูลที่ศึกษาการกลายพันธุ์และการค้นพบสายพันธุ์ใหม่นี้ยังสามารถนำไปเป็นพื้นฐานให้เกิดการต่อยอดในงานวิจัยอื่นๆ อีกมากมายเกี่ยวกับการกลายพันธุ์และพันธุวิศวกรรม อันอาจมีส่วนในการขับเคลื่อนเศรษฐกิจของประเทศและยังแสดงถึงความหลากหลายทางชีวภาพ (Biodiversity)และสภาวะที่มีผลต่อความหลากหลายทางชีวภาพอีกด้วย
กีฬาแห่งชาติ ครั้งที่ 32

| --- | --- |

เมืองเจ้าภาพ: กรุงเทพมหานคร
ทีมเข้าร่วม: 5 ภาค – 76 จังหวัด
นักกีฬาเข้าร่วม: 6,456 คน
กีฬา: 45 ชนิดกีฬา
พิธีเปิด: 9 ธันวาคม 2543 (2543-12-09)
พิธีปิด: 20 ธันวาคม 2543 (2543-12-20)
ประธานพิธีเปิด: สมเด็จพระเทพรัตนราชสุดาฯ สยามบรมราชกุมารี
ผู้จุดคบเพลิง: แอน ทองประสม
สนามกีฬาหลัก: ราชมังคลากีฬาสถาน
← ครั้งที่ 31ครั้งที่ 33 →
การแข่งขันกีฬาแห่งชาติ ครั้งที่ 32 หรือ “มหานครเกมส์” เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่กรุงเทพมหานคร ระหว่างวันที่ 9 - 20 ธันวาคม พ.ศ. 2543 มีการแข่งขัน 45 ชนิดกีฬา มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 6,456 คน การแข่งขันครั้งนี้เป็นการเปลี่ยนการแข่งขันรูปแบบใหม่ โดยเปลี่ยนจากการแข่งขัน “ระบบเขต” เป็น “ในนามจังหวัดโดยตรง” และเปลี่ยนระยะเวลาจัดการแข่งขันจากการแข่งขัน “1 ปีต่อครั้ง เป็น 2 ปีต่อครั้ง” เรียกการแข่งขันแบบ “คัดเลือกตัวแทนเขต” เป็น “คัดเลือกตัวแทนภาค” โดยแบ่งออกเป็น 5 ภาค
สนามที่ใช้ในการแข่งขัน

ในกีฬาแห่งชาติครั้งที่ 32 จะใช้ศูนย์กีฬาหัวหมากในการแข่งขันครั้งนี้ด้วย
| สนามแข่งขัน | ชนิดกีฬา |
| --- | --- |
ราชมังคลากีฬาสถาน: พิธีเปิด-ปิด, กรีฑา, ฟุตบอล
สนามกีฬาในร่มหัวหมาก: ยูโด, แบดมินตัน, มวยไทยสมัครเล่น, ปันจักสีลัต, คาราเต้โด, เทควันโด
จังหวัดที่ร่วมแข่งขัน

การแข่งขันกีฬาแห่งชาติครั้งนี้เป็นการเปลี่ยนการแข่งขันรูปแบบใหม่ โดยเปลี่ยนจากการแข่งขัน “ระบบเขต” เป็น “ในนามจังหวัดโดยตรง” เรียกการแข่งขันแบบ “คัดเลือกตัวแทนเขต” เปลี่ยนเป็น “คัดเลือกตัวแทนภาค” โดยแบ่งออกเป็น 5 ภาค ดังนี้
| ชื่อภาค | รายชื่อจังหวัด |
| --- | --- |
ภาค 1: จันทบุรี ฉะเชิงเทรา ชลบุรี ตราด นครนายก ปราจีนบุรี ระยอง และสระแก้ว
ภาค 2: กรุงเทพมหานคร กาญจนบุรี ชัยนาท นครปฐม นนทบุรี  ปทุมธานี ประจวบคีรีขันธ์ พระนครศรีอยุธยา เพชรบุรี ราชบุรี ลพบุรี สมุทรปราการ สมุทรสงคราม สมุทรสาคร สระบุรี สิงห์บุรี สุพรรณบุรี และอ่างทอง
ภาค 3: กาฬสินธุ์ ขอนแก่น ชัยภูมิ นครพนม นครราชสีมา บุรีรัมย์ มหาสารคาม มุกดาหาร ยโสธร ร้อยเอ็ด เลย ศรีสะเกษ สกลนคร สุรินทร์ หนองบัวลำภู หนองคาย อุดรธานี อุบลราชธานี และอำนาจเจริญ
ภาค 4: กระบี่ ชุมพร ตรัง ปัตตานี นครศรีธรรมราช นราธิวาส พังงา พัทลุง ภูเก็ต ยะลา ระนอง สงขลา สตูล และสุราษฎร์ธานี
ภาค 5: กำแพงเพชร เชียงราย เชียงใหม่ ตาก นครสวรรค์ น่าน พะเยา พิจิตร พิษณุโลก เพชรบูรณ์ แพร่ แม่ฮ่องสอน ลำปาง ลำพูน สุโขทัย อุตรดิตถ์ และอุทัยธานี
ชนิดกีฬาที่ใช้ในการแข่งขัน

กรีฑา
กอล์ฟ
กาบัดดี้
กีฬาฟันดาบไทย
ขี่ม้า
คาราเต้โด
จักรยาน
ซอฟท์เทนนิส
ซอฟท์บอล
แบดมินตัน
บาสเกตบอล
มวยสากลสมัครเล่น
มวยไทยสมัครเล่น
ฟุตบอล
ยูโด
เซปักตะกร้อ
ตะกร้อลอดห่วง
เทเบิลเทนนิส
วอลเลย์บอล
วอลเลย์บอลชายหาด
ว่ายน้ำ
ยกน้ำหนัก
ยิมนาสติก
เปตอง
รักบี้ฟุตบอล
ลอนเทนนิส
บิลเลียด – สนุกเกอร์
บริดจ์
เบสบอล
ปันจักสีลัต
เพาะกาย
ฟันดาบสากล
มวยปล้ำ
ยิงปืน
ยิงเป้าบิน
เรือพาย
โบว์ลิ่ง
ลอนโบวล์
ลีลาศ
วินด์เซิร์ฟ
วูซู
สควอซ
ฮอกกี้
ฮอกกี้น้ำแข็ง
แฮนด์บอล
เทควันโด
ยิงธนู
โรงเรียนมัธยมวัดหนองแขม

| โรงเรียนมัธยมวัดหนองแขม Matthayom Wat Nongkhaem School> ที่ตั้ง |
| --- | --- |

433 ถนนเลียบคลองภาษีเจริญฝั่งใต้ แขวงหนองแขม  เขตหนองแขม กรุงเทพมหานคร รหัสไปรษณีย์ 10160
ข้อมูล
ประเภท: โรงเรียนมัธยมศึกษาขนาดใหญ่พิเศษ
คำขวัญ: มารยาทงาม ความรู้ดี กีฬาเด่น คิดเป็น ทำเป็น แก้ปัญหาเป็น มองเห็นการณ์ไกล
สถาปนา: 1 กันยายน พ.ศ. 2490
ผู้ก่อตั้ง: หลวงดรุณกิจวิฑูร (ชด เมนะโพธิ)
หน่วยงานกำกับ: สำนักงานเขตพื้นที่การศึกษามัธยมศึกษา เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ
ภาษาที่ใช้เป็นสื่อการสอน: ภาษาที่มีการเรียนการสอน  ภาษาไทย  ภาษาอังกฤษ  ภาษาจีน  ภาษาญี่ปุ่น  ภาษาเกาหลี
สี:     สีน้ำเงิน - สีเหลือง
เพลง: มาร์ชน้ำเงิน - เหลือง
เว็บไซต์: www.nk.ac.th
โรงเรียนมัธยมวัดหนองแขม (ชื่อภาษาอังกฤษ: Matthayom Wat Nongkhaem School) เป็นโรงเรียนรางวัลพระราชทานขนาดใหญ่พิเศษและโรงเรียนมัธยมศึกษาขนาดใหญ่พิเศษ ประเภทสหศึกษา สังกัดสำนักงานเขตพื้นที่การศึกษามัธยมศึกษา เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 443 ถนนเลียบคลองภาษีเจริญฝั่งใต้ แขวงหนองแขม เขตหนองแขม กรุงเทพมหานคร โรงเรียนมัธยมวัดหนองแขม ได้รับอนุมัติให้ตั้งขึ้นเมื่อวันที่ 1 กันยายน พ.ศ. 2490 โดยใช้ชื่อว่า “โรงเรียนมัธยมวัดหนองแขม”
อาคารสถานที่ในโรงเรียน

อาคาร 1 เป็นอาคารแบบอเนกประสงค์ 4 ชั้น ชั้นที่ 1 และชั้นที่ 2 เป็นห้องสมุด ชั้นที่ 3 และ ชั้นที่ 4 เป็นห้องเรียน (คอมพิวเตอร์) โดยใช้ชื่ออาคารนี้ว่า "อาคารสง่า - ทองอยู่ นาควัชระ"
อาคาร 2 เป็นอาคาร 4 ชั้น ใช้เป็นห้องเรียนและสำนักงาน มีสำนักงานผู้อำนวยการ สำนักงานบริหารงบประมาณ สำนักงานบริหารวิชาการ สำนักงานบริหารงานบุคคล ห้องประชุมดอกแขม ห้องประชุมแฉล้ม ชุนถนอม ห้องทูบีนัมเบอร์วัน และห้องงานพัฒนาบุคลากร
อาคาร 3 เป็นอาคาร 4 ชั้น ใช้เป็นห้องเรียนและสำนักงาน มีห้องพักครูกลุ่มสาระการเรียนรู้คณิตศาสตร์ และชั้นล่างปรับปรุงเป็นห้องต่าง ๆ เช่น ห้องช่อแขม (ห้องคอมพิวเตอร์) สมาคมนักเรียนเก่าวัดหนองแขม งานแนะแนว และงานกิจกรรมพัฒนาผู้เรียน
อาคาร 4 เป็นอาคาร 4 ชั้น ใช้เป็นห้องเรียนและสำนักงาน โดยชั้น 4 ปรับปรุงเป็นห้องเรียน English Crouse ชั้น 3 เป็นห้องเรียนและเป็นห้องพักครูกลุ่มสาระการเรียนรู้สังคมศึกษา ศาสนาและวัฒนธรรม ชั้น 2 เป็นห้องเรียนและเป็นห้องพักครูกลุ่มสาระการเรียนรู้ภาษาไทย ชั้นล่างปรับปรุงเป็นห้องสำนักงานกลุ่มบริหารทั่วไป ห้องพักครูกลุ่มสาระการเรียนรู้ภาษาต่างประเทศ และห้องงานแผนงานและสารสนเทศ
อาคาร 5 เป็นอาคาร 4 ชั้น โดยชั้นล่างเป็นโรงอาหาร ชั้น 2, 3 และ 4 เป็นห้องเรียน และมีห้องพักครูกลุ่มสาระการเรียนรู้วิทยาศาสตร์อยู่ชั้น 3
อาคาร 6 เป็นโรงฝึกงานแบบพิเศษ 3 ชั้น ใช้เป็นห้องปฏิบัติการอาหาร ดนตรีไทย ดนตรีสากล งานเกษตร งานไฟฟ้า และงานโลหะ
อาคาร 7 หรือเรียกอาคารนี้ว่า "อาคารหอประชุมวณี นาควัชระ" เป็นอาคาร 2 ชั้น ชั้นล่างเป็นห้องเรียนจำนวน 8 ห้อง และห้องพักครูกลุ่มสาระการเรียนรู้ศิลปะ ชั้นบนเป็นห้องประชุมขนาดใหญ่
อาคารประชาสัมพันธ์ เป็นอาคารชั้นเดียวที่ไว้ใช้เผยแพร่ข้อมูลข่าวสารให้กับครู อาจารย์ นักเรียนและผู้มาติดต่อราชการในโรงเรียน ตั้งอยู่ตรงประตูทางเข้า-ออกของโรงเรียน
อาคารพยาบาล เป็นอาคารชั้นเดียวมี 2 ห้องใหญ่ 3 ห้องเล็ก ห้องน้ำห้องสุขา 2 ห้อง ห้องโถง 1 ห้อง เป็นอาคารที่ให้นักเรียนที่ป่วยได้มารับการรักษา
อาคารศูนย์กีฬา (อาคาร 8) เป็นอาคาร 3 ชั้น ภายในอาคารมีทั้งห้องเรียน ห้องพักนักกีฬา สนามกีฬาต่างๆ และห้องพักครูกลุ่มสาระการเรียนรู้สุขศึกษาและพลศึกษา
อาคาร สปช. (อาคาร 9) เป็นอาคาร 2 ชั้น มีทั้งหมด 10 ห้อง เป็นอาคารเรียนประจำสำหรับนักเรียนระดับชั้นมัธยมศึกษาปีที่ 6 และห้องพักครูที่สอนระดับชั้นมัธยมศึกษาปีที่ 6
อาคาร 10 เป็นอาคาร แบบ สปช. 2 ชั้น 4 ห้องเรียน  ใต้ถุนโล่ง  ต่อมาได้ต่อเติมชั้นล่างเป็นห้องเรียน  และห้องพักครูกลุ่มสาระการเรียนรู้การงานอาชีพและเทคโนโลยี
อาคาร 11 (อาคาร ๗๒ ปี) มีทั้งหมด 4 ชั้น เป็นอาคารสำหรับการเรียนการสอนสำหรับวิชาดนตรี, ศิลปะ และนาฎศิลป์